SKRIFTLIG FORESPOERGSEL E-0240/97 af Gastone Parigi (NI) og Amedeo Amadeo (NI) til Raadet (13. februar 1997)

Om: Anmodning om udsaettelse af betalingen af boeder for overskridelse af maelkekvoter

Kontingentordningen for maelkeproduktionen i EU, der har til formaal at holde prisen oppe, er en fornuftig loesning, saa laenge fordelingen ikke resulterer i urimelige misforhold mellem produktionskapaciteten og det interne forbrug i de enkelte medlemsstater.

Den boede, der paalignes i tilfaelde af overskridelse af kvoterne, er en objektiv retfaerdig straf, naar der kan paavises et praecist, direkte og bevidst ansvar for overskridelsen.

Et stort antal producenter i Italien har imidlertid gjort sig skyldige i en kvoteoverskridelse, der ikke er forsaetlig, men som skyldes:

1. en tankeloes italiensk minister, der i EU ikke vidste bedre end at forhandle sig til en kvote svarende til halvdelen af det italienske forbrug, hvorved Italien blev reduceret til nettoimportoer af maelk fra Tyskland, Frankrig og Nederlandene, der sikrede sig en kvote, der er langt stoerre end landenes eget forbrug,

2. selvmodsigelser i senere italienske love, som - sammen med fagforeningernes og brancheorganisationernes dokumenterede overfladiskhed eller direkte svigagtighed og det dokumenterede kaos, der i nogen tid har praeget de offentlige myndigheder inden for sektoren - har vildledt mange producenter ved paa den ene side at opmuntre dem til at producere stadig mere og paa den anden side foerst oplyse dem om maengdebegraensningerne, naar kvoterne var overskredet, hvorved man skabte og opretholdt det skammelige marked for saakaldte »papirkvoter« og samtidig oegede importen af maelk til spotpriser, der ikke just kom fra andre EU-lande.

Agter Raadet paa denne baggrund at undersoege muligheden for ikke at eftergive boederne, men for at udsaette fristen for betalingen, saaledes at man kan naa at fastslaa omfanget af det medansvar, der paahviler de indblandede myndigheder, fagforeninger og brancheorganisationer?

Samlet svar paa skriftlige forespoergsler E-0240/97 og E-0282/97 (5. juni 1997)

Paa anmodning af den italienske delegation har Raadet to gange droeftet Faellesskabets fremtidige maelkeordning samt de saerlige problemer i forbindelse med maelkekvoterne, hvilket navnlig har givet samtlige medlemsstater og Kommissionen mulighed for at traeffe afgoerelse om den fremgangsmaade, der skal foelges ved behandlingen fremover af spoergsmaalet. Raadet er i denne forbindelse blevet informeret om de vanskelige forhold i mejerisektoren i Italien, herunder isaer om problemerne i forbindelse med boederne for overskridelse af maelkekvoterne samt om de vigtige afgoerelser, som den italienske regering har truffet. Der er blevet anmodet om forskellige tilpasninger af maelkekvoterne.

Opmaerksomheden er blevet henledt paa den betydning, der skal tillaegges maelkeordningen fremover, da den nuvaerende udloeber i aar 2000.

Spoergsmaalet om den fremtidige maelkepolitik og maelkekvoterne vil bleve behandlet i en bredere kontekst efter foelgende tidsplan: paa grundlag af en markedsanalyse forelaegger Kommissionen en rapport; paa den uformelle raadssamling i maj 1997 i Middelburg vil den kommende markedsordning for maelk- og mejeriprodukter blive behandlet paa grundlag af denne rapport, og Kommissionen vil paa et senere tidspunkt forelaegge formelle forslag.

Det mere specifikke spoergsmaal om forlaengelse af betalingsfristen for de boeder, der er blevet paalagt Italien som foelge af overskridelsen af maelkekvoterne, hoerer under Kommissionens kompetence.